COVID-19: China Reports No New Coronavirus Cases For first Time since pandemic began - COVID-19 के मोर्चे पर बड़ी कामयाबी? पहली बार चीन में कोरोनावायरस का एक भी नया मामला नहीं आया सामने | World News in Hindi
होमदुनिया सेCOVID-19 के मोर्चे पर बड़ी कामयाबी? पहली बार चीन में कोरोनावायरस का एक भी नया मामला नहीं आया सामने
आधिकारिक रूप से चीन में अब तक कोरोनावायरस से 4,634 लोगों की जान गई है. यह आंकड़ा कई देशों के आंकड़ों की तुलना में काफी कम है.
Reported by एएफपी, Translated by पवन पांडे, Updated: 23 मई, 2020 8:47 AM
चीन में कोरोनावायरस (corornavirus) का एक भी नया मामला दर्ज नहीं किया गया है. चीन की ओर से शनिवार को यह जानकारी दी गई है. चीन ने जनवरी महीने के मध्य में कोरोनावायरस से जुड़े आंकड़े देने शुरू किए थे. तब से पहली बार ऐसा हुआ है जब चीन में कोरोना का एक भी नया मामला दर्ज नहीं किया गया है. कम्युनिस्ट पार्टी के नेता इसे कोरोना के खिलाफ लड़ाई में "बड़ी कामयाबी" मान रहे हैं. चीन के वुहान शहर में पिछले साल के अंत में कोरोनावायरस का पहला मामला सामने आया था. इस साल फरवरी महीने से चीन में कोरोना के मामलों में नाटकीय ढंग से कमी आई है. इससे लगता है कि चीन ने महामारी पर बड़े पैमाने पर काबू पा लिया है.